open-index/open-wikipedia-markdown huggingface dataset:
Michael Hummelberger

**Michael HUMMELBERGER** (naskiĝis en Ravensburgo, 1487 - mortis en Ravensburgo, en la 19-a de majo 1527) estis germana humanisto, helenisto kaj filologo. Li estis frato de la botanikisto kaj humanisto Gabriel Hummelberger.

## Biografio 
Li estis filo de pariza tajloro kaj konsilisto kaj amiko de Beatus Rhenanus. Post vizitadi la Latinan Lernejon de sia naskiĝurbo, li enmatrikuliĝis en la Universitato de Hajdelbergo en la 7-a de septembro 1501 kaj ricevis sian diplomon pri Bakalaŭreco en la 9-a de januaro 1503. En 1505 li ricevis sian diplomon kiel Magistro pri Artoj. Inter 1506 kaj 1511 li fariĝis ŝtatestro de la germana nacio kaj studis en la Universitato de Parizo kie li lernis la grekan kun Jakobus Faber Stapulensis kaj Girolamo Aleandro, krom helpi la presiston Jodocus Badius (1462–1535) ĉe la eldonado de pluraj publikaĵoj. Inter 1514 kaj 1517 li studis kaj praktikis Kanonikan Juron en Romo, kie li ankaŭ apogis la kaŭzon de Reuchlin. En 1518 li fariĝis pastro en Konstanco kaj en 1521 li estis kapelano en la Preĝejo de Sankta Miĥaelo, en Ravensburgo. Malgraŭ lia simpatio kiun li dediĉis al Marteno Lutero, li restis katolika. Lia korespondado kun la tiamaj humanistoj estas ampleksa kaj disvastigata.

## Publikaĵo 
* Epitome Grammaticae Graecae, Bazelo, 1532

## Referencoj 
## Literaturo 
* Allgemeine Deutsche Biographie
* Neue Deutsche Biographie
* The Classical Heritage in France, Gerald N. Sandy
* Personensuche
* Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
* the Dawn of the french renaissance
* Charles de Bovelles, 1479-1553: An Intellectual Biography, Joseph M. Victor
* Human Freedom, Christian Righteousness : Philip Melanchthon's Exegetical ... Philadelphia Timothy J. Wengert Professor of the History of Christianity Lutheran Theological Seminary
* Ulrich Zwingli Early Writings

## Vidu ankaŭ 
* Beatus Rhenanus
* Girolamo Aleandro (1480-1542)
* Johannes Aventinus (1477-1534)
* Gabriel Hummelberg (1544-1544) humanisto kaj botanikisto
* Jakobus Faber Stapulensis (1455-1536)
* Decimo Magno Ausonio (310-395)
* Filipo Melanktono (1497-1560)
* Konrad Peutinger (1465-1567)

Kategorio:Germanaj humanistoj
Kategorio:Germanaj filologoj
Kategorio:Germanaj helenistoj
Kategorio:Universitato de Hajdelbergo
12674 Rybalka

'*12674 *Rybalka'''* estas asteroido de la asteroida zono, malkovrita la  de la rusa astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno, (en tiama Sovetunio, nun en Rusio).

## Nomo 
Ĝia nomo honoras la obstetrikiston kaj ginekologon *Anatolij Nikolajeviĉ Ribalka*, (cirile : *Анатолий Николаевич Рыбалка'', profesoron ĉe la Krimea ŝtata medicina universitato "S. I. Georgijevskij", anon de pluraj medicinaj socioj de Eŭropo, aŭtoritatan spertulon kaj instruiston, kiu edukis multenombrajn fakulojn en medicino.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1980
12675 Chabot

'*12675 *Chabot''''' estas asteroido de la asteroida zono, malkovrita la  de la usonaj geedzoj geastronomoj Carolyn S. Shoemaker kaj Eugene M. Shoemaker elde la Observatorio de la Monto Palomar (kantono San-Diego, Kalifornio, Usono).

## Nomo 
Ĝi estis nomita en memoro de la kanaddevena usona inĝeniero Anthony Chabot (1813–1888), pioniro de la hidraŭliko de la malfrua 19-a jarcento kaj disvolvinto de municipaj akvaj instajaĵoj. Li estis la donanto de la Observatorio Chabot  en Oakland. Li estis grava kontribuanto al la publikaj .

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1980
12680 Bogdanovich

'*12680 *Bogdanovich'''* estas asteroido de la asteroida zono, malkovrita la  de la usona astronomino Carolyn S. Shoemaker elde la Observatorio de la Monto Palomar (kantono San-Diego, Kalifornio, Usono).

## Nomo 
Ĝia nomo honoras *Carrie C. L. Bogdanovich'', kiu dediĉis sin por organizi la arkivojn da fotaj platoj de la Teleskopo Samuel Oschin de la Monto Palomar. Ŝi ankaŭ partoprenas al publikaj popularigoj de astronomio per sia gvidanta rolo en la Astronomia Societo de Los-Anĝeleso.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1981
Orient-Ĉina Normala Universitato

La **Orient-Ĉina Normala Universitato** (angle East China Normal University aŭ ECNU), fondita en 1951, estas universitato en la urbo Ŝanhajo, Ĉina Popola Respubliko. Ĝi estas delonge konsiderata unu el la plej bonaj universitatoj en Ĉinio. Ĝia unua prezidanto estis Meng Xiancheng.

Kvin ECNU honoraj profesoroj ricevis Nobel-premion. En 2014 ECNU kalkulis 32,000 studentojn.

## Vidu ankaŭ 
* Pandiŝo
* == Eksteraj ligiloj ==
* Oficiala retejo
* Oficiala retejo 
* Oficiala retejo

Kategorio:Universitatoj en Ĉinio
Kategorio:Ŝanhajo
Jacques Pierre Abbatucci

***Jacques Pierre Abbatucci** (1723-1813) estis franca militisto kaj oficiro.
***Jacques Pierre Abbatucci** (1791-1857) estis franca deputito, senatano kaj ministro.
Jacques Pierre Abbatucci (ministro)

**Jacques-Pierre Charles ABBATUCCI** (n. la 21-an de decembro 1791 en Korsiko - m. la 11-an de novembro 1857 en Parizo) estis franca politikisto kaj ministro.

## Biografio 
Nepo de Jacques Pierre Abbatucci kaj nevo de Charles Abbatucci, ambaŭ generaloj dum la franca revolucio, li entreprenis karieron de advokato. Li sekve fariĝis prokuroro de la reĝo en Sartène (Suda Korsiko) en januaro 1816, konsiliano ĉe la reĝa tribunalo de Bastia en 1819 kaj prezidento de ĉambro en la reĝa tribunalo de Orleano en 1830.

En la sama jaro li estis balotita kiel deputito de Korsiko en la Ĉambro de Deputitoj, antaŭ ol fariĝi deputito de la departemento Loiret en 1839.

Nomumita kiel ministro pri justico en januaro 1852 kaj kiel senatano en decembro, li konservis ambaŭ postenojn ĝis sia morto.

En la periodo de la julia monarkio, Abbatucci estis proksima al Odilon Barrot kaj viciĝis inter la plej gravaj membroj de la politika opozicio. Li precipe distingiĝis dum la tiel nomata "bankeda kampanjo", kiel ĉefa organizanto de la bankedo de Orleano, kiu kontribuis al la falo de la reĝimo kaj al la alveno de la Dua Respubliko.

Dum la Dua Imperio, li kiel ministro pri justico prezidis la konsilion de la ministroj en kazo de foresto de Napoleono la 3-a. Li ĝis sia morto estis la favorata konsilisto de la imperiestro rilate al korsikaj aferoj, kaj do plene kontribuis al la multaj tiamaj reformoj en la insulo.

## Referencoj 
## Eksteraj ligiloj 
*  Jacques-Pierre Charles Abbatucci ĉe la retejo de la franca Senato

Kategorio:Francaj ministroj pri justico
Kategorio:Deputitoj de la julia monarkio
Kategorio:Deputitoj de la dua Respubliko de Francio‎
Kategorio:Senatanoj de la dua Imperio de Francio
Kategorio:Ministroj de la dua Imperio de Francio
Kategorio:Grandaj krucoj de la Honora Legio‎
Jean-Baptiste Joseph Accarier

**Jean-Baptiste Joseph ACCARIER** (n. la 3-an de marto 1773 - m. la 7-an de aŭgusto 1837) estis franca politikisto.

Li estis deputito de la departemento Haute-Saône en la komenco de la julia monarkio, de 1830 ĝis 1833, kaj sidis inter la ekstrem-maldekstraj parlamentanoj.

## Fontoj 
* *Dictionnaire des Parlementaires français*, Robert et Cougny (1889)

Kategorio:Deputitoj de la julia monarkio
Louis Gabriel Admyrauld

**Louis Gabriel ADMYRAULD** (n. la 28-an de aŭgusto 1784 - m. la 2-an de novembro 1850) estis franca militisto kaj politikisto, deputito de la departemento Charente-Maritime.

Filo de eksa deputito Jean-Louis Admyrauld, li entreprenis militistan karieron kaj atingis la rangon de artileria leŭtenanto-kolonelo. Li estis deputito de 1831 ĝis 1837 kaj subtenis la sinsekvajn ministrarojn de la julia monarkio.

## Fontoj 
**Dictionnaire des parlementaires français de 1789 à 1889* (Adolphe Robert kaj Gaston Cougny)

Kategorio:Deputitoj de la julia monarkio
Kategorio:Deputitoj de Charente-Maritime
Hippolyte Abraham-Dubois

**Hippolyte ABRAHAM**, pli bone konata kiel **ABRAHAM-DUBOIS** per aldono de la edzina familinomo, (n. la 11-an de marto 1794 - m. la 3-an de oktobro 1863) estis franca politikisto.

Filo de magistratano el Avranches en Normandio, Hippolyte rezignis militistan karieron kaj fariĝis urbestro de Granville en 1830 kaj deputito de la departemento Manche en 1832, en la periodo de la julia monarkio.

Tiu reformisma parlamentano cetere distingiĝis en 1848 kiel membro de la konstitucia asembleo de la Dua Respubliko. Li rezignis sian mandaton en 1849.

## Eksteraj ligiloj 
*  Paĝo ĉe la retejo de la Nacia Asembleo de Francio

Kategorio:Deputitoj de la julia monarkio
Kategorio:Deputitoj de Manche
Kategorio:Deputitoj de la dua Respubliko de Francio
François-Anastase Adam de La Pommeraye

**François-Anastase ADAM DE LA POMMERAYE** (naskiĝis la 1-an de marto 1779 en Caen, mortis la 16-an de aprilo 1832 en Parizo) estis franca militisto kaj politikisto, deputito de la departemento Calvados.

## Biografio 
François-Anastase Adam de La Pommeraye pensiiĝis kiel leŭtenanto-kolonelo en 1821, kiam la libera kandidato estis sukcese elektita kiel deputito en la arondismento de Caen (Calvados). Li estis venkita en la sekva parlamenta baloto de la 25-a de februaro 1824, sed reakiris lian seĝon en 1827. Li daŭre sidis en la maldekstra parto de la ĉambro kaj ĉiam lojale balotis kun siaj samideanoj, tamen sen plenumo de tribunparoladoj.

Post la franca revolucio de 1830, li asistis la komisarojn, al kiuj la nova reĝo Ludoviko-Filipo petis akompani Karlon la 10-an en lia ekzilo ĝis Cherbourg.

Malgraŭ reelekto en julio 1831, La Pommeraye viciĝis inter la unuaj viktimoj de la ĥolera epidemio de 1832 en Parizo.

## Eksteraj ligiloj 
* Paĝo ĉe la retejo de la Nacia Asembleo de Francio

Kategorio:Deputitoj de la franca Resurtronigo
Kategorio:Deputitoj de la julia monarkio
Kategorio:Deputitoj de Calvados
Flugo 5017 de Air Algérie

eta|La aviadilo
**Flugo 5017 de Air Algérie** (AH5017/DAH5017) estis regula internacia pasaĝera flugo de Vagaduguo al Alĝero en Alĝerio, kiu kraŝis en Malio apud la urbo Gossi la 24-an de julio 2014. La aviadilo McDonnell Douglas *MD-80* kun 112 pasaĝeroj kaj 6 stabanoj, funkciigata de la hispana flugkompanio Swiftair nome de la nacia alĝeria flugkompanio Air Algérie, malaperis el la radaraj ekranoj proksimume kvindek minutojn post la ekflugo. Neniu persono supervivis.

## Esperanto 
Inter la pasaĝeroj de la kraŝinta aviadilo estis Maëna Volant, 24-jara franca esperantistino kaj membro de la komitato de JEFO el Caen, ĵusa partopreninto de kelkaj junularaj Esperanto-aranĝoj en Eŭropo. La prezidanto de TEJO diskonigis la informon en la asocia retpaĝo kaj oficiale kondolencis la familion la 8-an de aŭgusto 2014.

## Referencoj 
Kategorio:Aviadilaj akcidentoj en 2014
Kategorio:Aviado en Malio
Kategorio:Aviado en Burkino
Kategorio:Aviado en Alĝerio
Kategorio:24-a de julio
Les Cowboys fringants

***Les Cowboys fringants*** estas kebekia muzika grupo, kreita en 1994.

## Anoj 
* Karl Tremblay
* Jean-François Pauzé
* Marie-Annick Lépine
* Jérôme Dupras

Kategorio:Kanadaj muzikaj grupoj
Kategorio:Muzikaj grupoj en 1990-1999
Kategorio:Muzikaj grupoj fonditaj en 1997
György Thurzó

**Grafo György Thurzó** [djordj turzO], laŭ hungarlingve kutima nomordo **Thurzó György** estis hungara palatino. Lia nobela antaŭnomo estis *bethlenfalvi*. Lia patro estis Ferenc Thurzó, lia dua edzino estis Erzsébet Czobor.
eta|Tombo de György Thurzó
György Thurzó http://mek.oszk.hu/03600/03630/html/t/t27784.htm naskiĝis la  1567 en Hungara reĝlando en Zsolnalitva (nuntempa Lietava en Slovakio). Li mortis la  1616 en Nagybiccse (nuntempa Bytča en Slovakio).

## Biografio 
György Thurzó edziĝis en 1585 baldaŭe havanta 2 filinojn. Pro vidviĝo li denove edziĝis en 1592. En la sekva jaro li partoprenis en sieĝo de Székesfehérvár. En 1598 li ricevis la titolon reĝa konsilisto. En la sekva jaro li baroniĝis. Dum ribelo de Stefano Bocskai li restis fidelulo de Habsburgoj, tial li ricevis burgon en Árva kaj li grafiĝis en 1606: Li estis elektita palatino post 3 jaroj. Li strebis por la paco kaj la luteranismo, krome li estis mecenato de la literaturo.

## Fontoj 
* hungarlingva biografio

Gyorgy
Kategorio:Hungaraj palatinoj
Kategorio:Hungaraj baronoj
Kategorio:Hungaraj grafoj
Grek-katolika preĝejo Sankta Mikaelo (Esztergom)

**Preĝejo Arkianĝeloj Sankta Mikaelo kaj Sankta Gabrielo** estas grekokatolika historia monumento en Hungario, en urbo Esztergom, laŭ la ĉefstrato.

## Historio 
Pli frue en tiu loko preĝejo de johanitoj funkciis. Dum dominado de turkoj jam serboj havis tie preĝejon. En 1706 la ligna preĝejo bruliĝis. En 1714 iam ŝtona preĝejo de serboj funkciis tie, sed la turo pretiĝis en 1774. Ĝi restis serba ortodoksa preĝejo ĝis 1910, tiam la serboj jam formortis. En 1974 la urbo aĉetis la konstruaĵojn, la internaĵo trovis novan lokon en la urba muzeo. La grekokatolika eklezio ricevis la preĝejon en 2010. Ĝi plene renoviĝis en 2003.

## Konstruaĵo 
La preĝejo situas en korto, apude estas videblaj 2 krucoj el la 18-a jarcento. En mezo de la fasado altiĝas la turo malsupre kun enirejo, sed ankaŭ flanke estas aliaj enirejoj. Interne la galerio restis origina.

Kermeso okazis en la 8-an de novembro.

## Fontoj 
* hungare kun foto
* hungare kun multe da fotoj

Esztergom
Esztergom
Esztergom
Kategorio:Esztergom
Sankta Mikaelo
Regiono Malsupra Rejno

eta|300ra|
La **Regiono Malsupra Rejno** (, , germane ofte pli mallonge simple nomata '**), estas regiono en la okcidento de federacia lando Nordrejn-Vestfalio de Germanio, kiu limas al Nederlando.

## Nomigo kaj riveroj 
Ĝi evidente havas sian nomon de la riverego Rejno, kiu de sudoriento al nordokcidento vojas tra la regiono, sed indas atenti ke el geografia difino la parto "malsupra Rejno" de la rivero jam komenciĝas iom pli sude tie, kie de oriento la rivereto Sieg proksime de Bonno enfluas la Rejnon: tie finiĝas la iom pli suda mezalta montaro Siebengebirge kaj komenciĝas la Mezeŭropa Malaltebenaĵo, kaj la riveraj bordoj, kiuj sude de tiu punkto estas kadrigataj per pitoreskaj deklivoj foje tre proksimaj al la riverbordo, foje (kiel ĉe la montareto Odenvaldo en Hesio iom pli distancaj), norde de la punkto estas parto de vasta ebenaĵo. Kvankam oftas la kutimo dividi riverojn al partoj "supra" ĉe la fonto, "meza" kaj "malsupra", konsiderante ke ĉiu rivero fluas malsupren, senkonsidere ĉu la bordo de la malsupra riveroparto estas kadrigata per montoj aŭ ne, ĉi-kaze la ĉirkaŭrivera pejzaĝo vere estas geografie "malsupra", "malmonta" kaj plene ebena.

## Konsisto 
La historia kaj kultura regiono Malsupra Rejno tamen iom pli malvastas ol la geografia difino de la riveroparto, kiel montras la dekstra skema mapo: La regiona kerno ampleksas la distriktojn Kleve, Wesel kaj Viersen plus la eksterdistriktajn urbojn Krefeld kaj Duisburg. Plie ĉe la orienta kaj suda randoj de tiu kerno partoj de la urboj Isselburg kaj Oberhausen, la Rejn-distrikto Neuss, la urbo Mönchengladbach kaj la distrikto Heinsberg konsideratas parto de la regiono. La difino estas iom historie arbitra, ĉar tutklara geografia limio de la regiono de la najbaraj pejzaĝoj ne ekzistas. Foje la regiono difinatas kiel "tio kio ĝi **ne'* estas": Ĝi ne identas al la nordoriente lima Nederlando, la nordokcidenta regiono Vestfalio, la sudorienta Berga Lando kaj la nordaj partoj de la montareto Eifel kaj ties antaŭmontareto *Ville*, kiu limas sude. Plej bone la regiono ene de Germanio difineblas el lingva vidpunkto: ĝiaj loĝantoj historie parolas malaltfrankajn dialektojn de la germana (germane *Niederfränkisch*), ne la sudan ripuaran dialekton, nek la nordokcidentan vestfalian variaĵon de la platgermana lingvo.

## Areoj 
La Klever Reichswald (eo: *Imperia Arbaro je Kleve'') estas per areo da 51 kvadrataj kilometroj la plej granda kohera arbara regiono en la regiono Malsupra Rejno kaj la plej granda kohera kulturita arbaro en la federaciero Nordrejn-Vestfalio. Ĝi etendiĝas en la komunumaj teritorioj de Goch, Kleve, Kranenburg kaj Bedburg-Hau en la distrikto Kleve.

## Vidu ankaŭ 
* Wassenberg (dinastio)

Kategorio:Regionoj en Eŭropo
Kategorio:Regionoj en Nordrejn-Vestfalio
Kanalo Wesel-Datteln

La **kanalo Wesel-Datteln** - germane *Wesel-Datteln-Kanal*  - estas nacia akvovojo de Germanio. Ĝi situas en la federacia lando Nordrejn-Vestfalio kaj estas unu el la ŝipe plej frekventataj kanaloj de Germanio. La akvovojo kondukiĝas tra la norda parto de la industria Ruhr-regiono, kaj inter okcidento kaj oriento ligas la riveregon Rejno ĉe la urbo Wesel kun la Dortmund-Ems-Kanalo ĉe la urbo Datteln. La 60 kilometrojn longa kanalo kondukiĝas iom sude de la rivero Lippe, paralele al kaj tutproksime de ĝi.

## Referencoj 

eta|maldekstra|900px|kanala mapo

Kategorio:Kanaloj en Germanio
Kategorio:Nordrejn-Vestfalio
Kategorio:Trafiko en la Ruhr-Regiono
12676 Dianemerline

'*12676 *Dianemerline'''* estas tre malgranda, hela asteroido de la ĉefa asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de *Diane Elizabeth Miller Merline*, kiu kontribuis al la NASA-a asteroida misio *Lucy* kiel administra kunordigantino. Ŝi havis saman rolon por la bildiga teamo de Cassini. Ŝi aniĝis al la *SwRI* en 2001, plenuminte diversajn administrajn funkciojn por la misio *New Horizons''. Antaŭ tio, ŝi estis ĉe la LPL kaj la NRAO.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Ferenc Thurzó

**Ferenc Thurzó** [turzO], laŭ hungarlingve kutima nomordo **Thurzó Ferenc** estis hungara nefunkcianta episkopo. Lia nobela antaŭnomo estis *betlenfalvi*.
eta|Blazono de Ferenc Thurzó
Ferenc Thurzó http://lexikon.katolikus.hu/T/Thurz%C3%B3.html naskiĝis en la 16-a jarcento. Li mortis en 1576.

## Biografio 
Ferenc Thurzó lernis en Padovo ĝis 1538. Helpe de familio jam pli frue li havis titolon de episkopo de Győr, poste li  same akiris titolon episkopo de Nyitra. Li neniam pastriĝis kaj neniam okupiĝis pri ekleziaj aferoj, sed li zorgis pri la financaj problemoj de la diocezoj. Li abdikis pri la episkopeco kaj en 1534 li edziĝis, poste denove en 1562. La dua edzino naskis 5 gefilojn, inter ili aparte menciindas György Thurzó. En 1569 li ricevis kortegan titolon.

## Fontoj 
* http://mek.oszk.hu/00300/00355/html/ABC15363/15708.htm 
* hungarlingva biografio

Ferenc
Kategorio:Hungaraj episkopoj
Kategorio:Episkopoj de Nitro
Hotelo Ryanggang

La **hotelo Ryanggang** estas 1-a klasa hotelo kiu situas en la Mangyongdae Distrikto de Pjongjango, Nord-Koreio. Ĝi havas 330 ĉambrojn. La hotelo estis konstruita en 1989 sur monteto inter la Taedong kaj Pothong riveroj, apud la Seosan Futbala Stadiono. La hotelo kovras areon de proksimume 33,000 kvadrataj metroj kaj havas du ĉefajn konstruaĵojn. Ankaŭ ekzistas giratoria restoracio sur la supra etaĝo, kaj ĝi havas bibliotekon, bilardan ĉambron, trinkaĵan vendotablon kaj butikon.

Kategorio:Hoteloj en Nord-Koreio
Kategorio:Konstruaĵoj en Pjongjango
Kategorio:Konstruaĵoj finitaj en 1989
12681 Pevear

'*12681 *Pevear'''* estas asteroido de la asteroida zono proksima de la  2:9 kun la Tero kaj 5:12 kun Marso.

## Malkovro 
Ĝi estis malkovrita la  de la usona astronomo Schelte J. Bus elde la Observatorio de la Monto Palomar (Kantono San-Diego, Kalifornio, Usono).

## Nomo 
Ĝi estis nomita en honoro de *Kristina Pevear*, kontribuintino de la NASA-a Troja asteroida misio *Lucy'' al la  kiel Kontrola Inĝenierino de la Sistema Inĝenierarto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
12679 Jamessimpson

'*12679 *Jamessimpson'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, proksime de Coonabarabran en Novsudkimrio (Aŭstralio).

Ĝi estas en orbita resonanco 1:5 kun la Tero.

## Nomo 
Ĝi estis nomita en honoro de *James Edward Simpson*, kiu kontribuis al la NASA-a Troja asteroida misio *Lucy* kiel Projekta Direktoro pri la Instrumento « *L´Ralph'' ».

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
(12683) 1983 RP3

**(12683) 1983 RP3** estas asteroido de la asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1983
12682 Kawada

'*12682 *Kawada'''* estas asteroido de la asteroida zono, malkovrita la  de la japanaj astronomoj Hiroki Kosaj kaj Kiiĉiro Furukaŭa elde la Observatorio Kiso sur la Monto Ontake (gubernio Nagano, Japanio).

## Nomo 
Ĝi estis nomita en memoro de Kawada Oukou (japane : 川田甕江, *Kawada Ōkō'', 1830–1896), japana klasika erudiciulo naskiĝinta en Tamaŝima (japane : 玉島) en Gubernio Okajama.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroki Kosaj
Kategorio:Malkovrita de Kiiĉiro Furukaŭa
Kategorio:Astronomiaj objektoj malkovritaj en 1982
Universitato Semmelweis

La **Universitato Semmelweis** (; ) estas medicina ŝtata universitato en Budapeŝto.
eta|maldekstre|Alta domego de la universitato

## Historio 
La historio de la universitato komenciĝis en 1769, kiam Maria Tereza de Aŭstrio fondis medicinan fakultaton en la Jezuita Universitato de Nagyszombat en Nagyszombat (hodiaŭ Trnava, Slovakio). Post jaroj la plena universitato venis al Buda, ĉar la turkoj jam estis forpelitaj.

La memstara medicina universitato (kiel Medicina Universitato de Budapeŝto) establiĝis el la menciita fakultato en 1951. Ĝi ricevis tuj hospitalojn (ili iĝis klinikoj) kaj aliajn konstruaĵojn. Dekomence la studentoj povis esti laboristoj aŭ kamparanoj. La nomdonanto estis Ignaz Semmelweis ekde 1969.

Inter 1956-1999 ekzistis ankaŭ Medicinscienca Universitato Imre Haynal same en Budapeŝto, poste ĝi integriĝis al la Universitato Semmelweis.

Inter 2000-2014 la Gimnastika Universitato de Budapeŝto estis mallevita kiel aparta fakultato de la Universitato Semmelweis.
Krom la hungaroj lernis tie studentoj el 60 landoj. Ili povas lerni hungare, angle aŭ germane. 18% venis el eksterlando.

## Iamaj studentoj (elekto) 
* Judit Balázs
* Gyula Császár
* János Frühling
* Kinga Göncz
* György Hajnóczky
* László Iván
* János Kóka
* László Medve
* András Payer
* István Seri
* Tamás Székely
* István Török (kuracisto)
* József Urbán
* György Vikár

## Iamaj instruistoj (elekto) 
* György Ádám (advokato)
* Elemér Balogh (filozofo)
* Péter Bálint (kuracisto)
* Péter Pál Bucsky
* György Csaba
* György Fekete (kuracisto)
* Erzsébet Gidai
* László Gyarmati
* Balázs Hankó
* Zoltán Horn
* Dénes Kemény (trejnisto)
* Kálmán Király
* Miklós Kun (kirurgo)
* Julianna Lisziewicz
* Zoltán Zsolt Nagy
* Zoltán Papp
* Klára A. Pfeifer
* Miklós Réthelyi
* György Révész (kuracisto)
* Iván Rodé
* József Romhányi (kuracisto)
* Pál Rubányi
* Zsolt Tulassay
* Zoltán Zsebők

## Iamaj studentoj, poste instruistoj (elekto) 
[eta|dekstre|[Universitata malsanulejo en Buda]]

* Piroska Anderlik
* Attila Árvay
* Péter Pál Bucsky
* Rudolf de Châtel
* György Csaba
* János Fehér
* László Gyarmati
* Ferenc Horváth (radiologo)
* Imre Hutás
* Péter Kálmán (kardiologo)
* András Lakos
* Mária Lengyel
* Béla Merkely
* László Mihóczy
* Gyula Poór
* József Rácz
* Antal Renner
* László Szabó (farmaciisto)
* Ágoston Szél
* József Tímár (patologo)
* Zsolt Tulassay

## Rektoroj 
* Pál Gegesi Kiss (1951–1961)
* Imre Törő (1961–1964)
* József Sós (1964–1967)
* Imre Zoltán (1967–1973)
* Ferenc Antoni (1973–1976)
* Andor Szécsény (1976–1985)
* Endre Somogyi (kuracisto) (1985–1991)
* Miklós Réthelyi (1991–1995)
* László Rosivall (1995–1996)
* László Romics (1996–1999)
* Péter Sótonyi (2000–2003)
* Tivadar Tulassay (2003–2012)
* Ágoston Szél (2012–2018)
* Béla Merkely (2018–)

## Eksteraj ligiloj 
* http://semmelweis.hu/
* http://semmelweis.hu/az-egyetemrol/az-egyetem-tortenete/

Semmelweis
12678 Gerhardus

'*12678 *Gerhardus'''* estas asteroido de la asteroida zono proksima de la orbita resonanco 1:4 kun la Tero.

## Malkovro 
Ĝi estis malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *Joerg Gerhardus*, kontribuinton de la NASA-a misio *Lucy'' kiel Direktoro pri la Sekureco de la Utilŝarĝo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Akvotransporta oficejo de Germanio

La **akvotransportaj oficejoj de Germanio** - germane singulare nomataj *Wasser- und Schifffahrtsamt*, mallongigo WSA, laŭvorte "akvovoja kaj akvotransporta (ŝiptrafika) oficejo", plurale *"...-ämter"* - estas regionaj oficejoj de la ŝtato Germanio respondecaj pri la administrado de la ŝipvetureblaj naciaj akvovojoj de Germanio kaj la reguligado de la kargoŝipa, pramŝipa, turistoŝiptransporta kaj akvosporta trafiko sur tiuj akvovojoj. Al la sistemo de naciaj akvovojoj de Germanio apartenas la plej larĝaj riveroj de la lando, kanaloj, kluzoj, ŝipliftoj, larĝa areo de la Norda kaj Balta Maroj, maraj kaj enlandaj havenoj, kaj pliaj instalaĵoj. La tridek-naŭ oficejoj estas kontrolataj de la nacia akvotransporta administrejo, germane *Wasser- und Schifffahrtsverwaltung des Bundes* (WSV), laŭvorte la "akvovoja kaj akvotransporta administrejo de la Federacio", do de la Federacia Respubliko de Germanio). Ili respondecas kaj apartenas al la Federacia Ministerio de Transporto kaj Cifereca Infrastrukturo. Entute la oficejoj prizorgas 23 000 kvadratajn kilometrojn de mara akvo en la Norda kaj Balta Maroj, kaj 7 350 km de enlandaj akvovojoj.

Ĉiu akvotransporta oficejo de Germanio zorgas pri difinita geografia areo. Ekzemple, la oficejo en Lauenburg kovras sekcion de la rivero Elbo kun alfluantoj kaj la kanalon *Elbo-Lubeko*,, dum tiu en Cuxhaven kovras la malsupran parton de la rivero Elbo kaj vastan maran areon.. Parto de la ŝiparo de la akvotransportaj oficejoj ankaŭ estas signifa nombro de glacirompiloj.

## Referencoj 
Kategorio:Akva transporto en Germanio
Mihály Károlyi S.

**Mihály KÁROLYI S.** [kAroji], familinomo *Schwarzkopf-Erni* rumania hungara verkisto, dramisto. Li naskiĝis la  en Carei kaj li mortis la  en Nyírábrány.

## Kariero 
Mihály Károlyi S. akiris diplomon en pri rumana-hungara lingvoj en Pedagogia Altlernejo de Târgu Mureș (1975). Li instruis en Urziceni.

## Dramoj 
* *A szakadék* (1979);
* *Amikor szabad a vár* Művelődés (1980/11).

## Libro 
* *Gyárfás Jenő 1857-1925* (kun Tibor Almási, artistmonografio, 1979).

## Fonto 
* Romániai nagyar irodalmi lexikon 

Kategorio:Rumanujaj hungaraj poetoj kaj verkistoj
Muzeo pri termometroj (Geraberg)

eta|La muzeo en la centro de la vilaĝo. La **Muzeo pri termometroj** () troviĝas en Geraberg, Plan nr 9.

## Priskribo 
La unua germana muzeo pri termometroj malfermitis en januaro de 2002 parte, en junio 2004 entute. Estas la muzeo ene de monumentprotektita konstruaĵo en la historia kerno de la vilaĝo.

La valoj de la riveroj Ilm kaj Gera estas la lulilo de la germana industria termometrio; sekve konstruitis en 1960 surloke ankaŭ la dua plej granda fabriko de termometroj en Eŭropo.

Tamen postflareblas la spuroj de termometrio jam ĝis la fino de la 16-a jarcento. Rekonstruo de aer-termoskopo laŭ la planoj de Galileo Galilei ebligas la observon de la koncernita fizika procedo.

Ĉiu ajn konas klinikajn termometrojn: sed nur malmultaj konas la diferencon inter likvotermometro el vitro kaj radiado-termometro. Ankaŭ la konekto inter mezurado de temperaturo kaj elektra rezistanco ne al ĉiuj klaras. Pro tio sendube indas veni, gapi kaj lerni. Pioniro de termometrofarado en Turingio estis ekz. Franz Ferdinand Greiner.

## Literaturo 
Museumsverband Thüringen (eld.): *Museen in Thüringen*, Edition Leipzig 2001, ISBN 978-3-361-00612-6, p.&nbsp;77

## Eksteraj ligiloj 
* Hejmpaĝo de la muzeo.

Geraberg
Geraberg
Geraberg
Kategorio:Termometroj
Regionhistoria muzeo de Gößnitz

eta|La muzeo *Heimatstube Gößnitz*. La **Regionhistoria muzeo de Gößnitz** (germane: *Heimatmuseum Gößnitz*) troviĝas en bela framskeleta domo de Gößnitz, Germanujo (Kauritzer Straße nr 8).

## Historio 
En 1910 estis eldonitis kronika libro de la urbo Gößnitz fare de Glasewald. La verkinto, krom kompili regionhistoriajn faktojn, kolektis ankaŭ diversajn aĵojn por la *Historia kolekto de la urbo Gößnitz*. Post 1926 la urbanoj Käßner, Gehlert kaj Ulbricht komencis prilaboradon de la postlasitaj materialoj kaj kontinue kolektadis.

En 1934 estis fondita societo *Heimat- und Verkehrsverein*, kiu zorgis pri la kolektoj. Dum la Dua mondmilito la kolektaro plurfoje estis translokita kaj pro ŝteloj, bedaŭrinde, reduktita. Post la milito servis kiel deponejo ĉambroj en la urbodomo. En la 20-a de majo 2000 oni sukcesis malfermi belan faktrabaĵon kiel novan sidejon de la muzeo. Ĝin oni restaŭris kun la helpo de la ĝemelurbo Neuenburg am Rhein.

## Kolektoj 
En la teretaĝo estas eta salono por aranĝoj kaj legado, kaj ankaŭ elmontra salono kun manpresejo kaj prezento de la produktoj de la iama entrepreno *Allendorf*.

En la unua etaĝo videblas la historio de la regiono de Gößnitz disde la praa kaj frua historioj.

Dokumentoj atestas la ĝenerale grandan familiarecon kun Altenburg, same la tradiciajn kostumojn. Interesaj malnovaj mapoj, la malnova urbosigelo kaj la dokumento pri la gajno de urbaj rajtoj kompletigas la unuan salonon.

En aliaj salonoj oni povas informiĝi pri la evoluo de Gößnitz kiel industria urbo, en la subtegmenta etaĝo pri la vivokondiĉoj de la urbanoj, la metioj kaj la agrikulturaj laboroj de la regiono.

Du salonoj rezervitaj por nedaŭraj ekspozicioj estas je dispono por po 3 specialaj elmontradoj jare.

## Literaturo 
Museumsverband Thüringen (eld.): *Museen in Thüringen*, Edition Leipzig 2001, ISBN 978-3-361-00612-6, p.&nbsp;78-79

## Eksteraj ligiloj 
* Informoj pri la muzeo sur la urbaj retpaĝhoj.

Gossnitz
Gossnitz
Kategorio:Distrikto Altenburger Land
Diabloforko

eta|Bliveto
eta|Estas neebla kolorigi la tutan surfacon de bliveto
**Diabloforko** aŭ **Bliveto** estas optika iluzio en la formo de tridento kiu post plia konsidero montriĝas esti neebla figuro.

Ĉu la paradoksa figuro havas du aŭ tri piedojn? Je unu flanko videblas tri cilindroformaj dentoj aŭ piedoj, je la alia flanko videblas la alfikso por du kvarangulaj piedoj.

La transiro inter ĉi-tiuj duonoj ne akordiĝas: ĝi estas neebla figuro. La iluzio malaperas kiam oni kovras la tri cirklojn per la mano.

La figuro por la unua fojo aperis en 1964 kaj kelkfoje estas atribuita al D.H. Schuster, kiu publikigis ĝin en decembro 1964.

eta|maldekstra|150px|Bliveto

Kategorio:Optikaj iluzioj
Oceana klimato

):

 

]]

La **oceana klimato** aŭ **mara klimato** precipe diferenciĝas de la klimato de proksimaj kontinentaj areoj en tio, ke la oceana akvo funkcias kiel "bufro" de temperaturoj. Pro tio ke la akva temperaturo pro la granda specifa varmokapacito ŝanĝiĝas malpli rapide ol la grundo kaj la aero de la proksimaj kontinentaj areoj, la grunda teritorio proksime de la marbordo en varmaj sezonoj estas malvarmigata fare de la aero super la oceana surfaco, kaj en malvarmaj sezonoj estas varmigata fare de ĝi. Krome la alta kvanto de akva vaporo en la aero super la oceana surfaco bremsas la sunradiadon, kiu multe pli facile atingas la kontinentan tersurfacon. Tial kompare al la kontinenta klimato estas signife malpli fortaj temperaturaj diferencoj kaj inter tago kaj nokto kaj inter somero kaj vintro. 

## Fontoj 
* Petra Demmler: *Das Meer - Wasser, Eis und Klima* (germane: "la maro - akvo, glacio kaj klimato", eldonejo Eugen Ulmer, 2011. - ISBN 3-80015-864-7'' ĉapitro: 'Meer und Atmosphäre'' ("maro kaj atmosfero"

## Vidu ankaŭ
*Klimata klasifiko de Köppen
*Kontinenta klimato
*Kontinenta-mediteranea klimato

Kategorio:Klimato
Kategorio:Geografio
(12685) 1985 VE

**(12685) 1985 VE** estas asteroido de la asteroida zono, malkovrita la  de la dana astronomo Poul Jensen elde la Observatorio Brorfelde en la municipo Holbæk (Danio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Poul Jensen
Kategorio:Astronomiaj objektoj malkovritaj en 1985
Muzeo Werratal (Gerstungen)

eta|La muzeo en la eksa kastelo. 
La **Muzeo Werratal** (germane: *Werratalmuseum*) troviĝas en la iama kastelo de Gerstungen (Germanujo; Sophienstraße 4).

## Priskribo 
La muzeo estas en malnova kastelo, kiun oni starigis antaŭ pli ol duona jarmilo sur dezerta burga areo de la abatejo de Fulda. En la 2-a de februaro 1074 subskribitis tie ĉi la packontrakto inter la saksoj kaj imperiestro Henriko la 4-a. La kastelo estis ankaŭ sidejo de la administra sekcio *Amt Gerstungen*.

## Kolektoj 
La ampleksaj kolektoj en 22 salonoj pritraktas i.a. jenajn temojn, ĉiam en regiona kunteksto: praa kaj frua historio; Reformacio kaj Kamparanaj ribeloj; viv- kaj loĝadmanieroj de kamparanoj respektive metiistoj kun agrokultivada/bestrobredada kromgajno.

En la grandparto de la elmontrejo temas pri la tipaj metioj de la Werra-valo kaj pri ties produktoj. Juvela sekcio estas la kolekto de *Werra-ceramikaĵoj*: bonege oni prezentas ties evoluojn forman kaj dekoracian.Oni direktu sian atenton ekster tio al la belaj kestegoj de la gildoj.

Sub la titolo *Werra-valo, riĉa je ŝtonoj* videblas geologia-mineralogia ekspozicio. Ĉirkaŭ 200 pecoj kun ametistoj, agatoj, silikoj el la Werra-sedimentoj kaj fotoj liveras al oni sciindaĵojn kaj pri la geologio kaj pri la historio de la rivera pejzaĝo.

Krome videblas ekspozicioj pri la stacidomo de Gerstungen kaj la elminado de kalio kun tradicio de pli ol unu jarcento.

La vivo kaj la agado de Friedrich Moritz Stapff digne prezentatas en alia ĉambro. La filo de la urbo konstruis la unuan fervojan tunelon sub la montpasejo Sankt-Gotardo en Svislando, kio estis vere inĝeniera majstroverko kaj defio geologia.

## Eksteraj ligiloj 
* informoj sur la municipa retpaĝaro  
*Norman Meißner: "Werratalmuseum Gerstungen wird von Volkswagenstiftung gefördert" - ĉe: *TLZ,* 26.4.2011

Gerstungen
Gerstungen
Kategorio:Gerstungen
S. R. Ranganathan

**Shiyali Ramamrita Ranganathan** (tamile: சியலி ராமாமிருத ரங்கநாதன், transliterumo: ciyali rāmāmiruta raṅkanātaṉ) naskiĝis la 9-an de aŭgusto 1892 en vilaĝo Shiyali (Tamilnado), mortis la 27-an de septembro 1972 en Bengaluro) – barata matematikisto kaj bibliotekisto. Plej bone konata kiel kreinto de la kvin leĝoj de Ranganathan rilatantajn al laboro de bibliotekisto. S.R. Ranganathan estas konsiderata patro de la barata bibliotekscienco.

## Edukado 
Ranganathan, naskita en Suda Barato, finis Kristanan Kolegion en Madraso kun la titolo Magistro (*Master of Arts*), kaj poste komencis enspezi por licenco de instruisto. Instruon de principoj de matematiko li traktis kiel sia viva celo. Li estis merita laboranto de matematikaj institutoj kiel universitatoj en Mangaloro, Koimbatore kaj Madraso. Kiel doktoro pri matematiko publikigis antaŭ ĉio laboraĵojn pri historio de matematiko. Lia scienca kontribuo al teorio de bibliotekscienco estis honorigita per premio atribuata de la registaro de Barato

## Kvin leĝoj de Ranganathan 
Shiyali Ramamrita Ranganathan eldonis en 1931 libron sub la titolo *Five Laws of Library Science*, en kiu li donis 5 leĝojn, laŭ li la plej gravajn en profesio de bibliotekisto. Ili estas:

1. *Libroj servas por utilo*

2. *Donu al ĉiu leganto adekvatan por li libron*

3. *Ĉiu libro havas sian leganton*

4. *Ŝparu tempon de leganto*

5. *Biblioteko estas evoluanta organismo*

## Eksteraj ligiloj 
* surbendigo de la voĉo de Ranganathan la teksto

Kategorio:Barataj bibliotekistoj
Kategorio:Barataj matematikistoj
Brite okupita zono de postmilita Germanio

La **brite okupita zono** () aŭ **nordokcidenta zono** () de **Germanio post la Dua Mondmilito** estis unu el kvar okupitaj zonoj, en kiu Germanio okcidente de la Odro-Niso-limo post la senkondiĉa kapitulaco de Nazia Germanio en majo 1945 estis dividita fare de la Aliancanoj.

eta|maldekstra|

## Priskribo 
La brite okupita zono de postmilita Germanio en la momento de transpreno de la okupa potenco ampleksis la prusiajn provincojn Hanovro, Ŝlesvigo-Holstinio kaj Vestfalio, la nordon de la Rejnprovinco (Rejnlando), kaj la subŝtatojn Libera Ŝtato Brunsvigo, Hamburgo, Lipo, Oldenburgio kaj Ŝaŭmburgo-Lipo de la Germana Regno. La Libera Hansa Urbo Bremeno, konsistanta el la urboj Bremeno kaj Bremerhaven, komence kiel eksklavo de la usone okupita zono de postmilita Germanio estis plene ĉirkaŭita per la brite okupita zono.

Brite okupita krome estis sektoro de Berlino.

## Vidu ankaŭ 
* Aliancita Kontrolkonsilantaro

Kategorio:Historio de Germanio
Kategorio:Disputeblaj teritorioj en Eŭropo
Kategorio:Okcidenta Berlino
Kategorio:Historiaj germanaj teritorioj
Euregio Rejno-Waal

La organizaĵo **Euregio Rejno-Waal** aŭ pli longe **eŭropa regiono Rejno-Waal** - germane *Euregio Rhein-Waal*, nederlande *Euregio Rijn-Waal* - estas translima eŭropregiona asocio, en kiu kunlaboras pluraj urbaj kaj neurbaj komunumoj plus distriktoj el regiono parte en orienta Nederlando, parte en nordokcidenta Germanio. En ĝi membras 51 germaniaj kaj nederlandaj urbaj kaj neurbaj komunumoj, aldone du germaniaj distriktoj kaj plia regiona ligo, kaj fine ankaŭ po nederlanda kaj germana komercaj ĉambroj. La regiono celata per la kunlaboriga asocio pejzaĝe dominiĝas per la tri riveroj Rejno, Waal kaj Mozo, kaj havas sume 3,7 milionojn da loĝantoj. Tamen ja multaj, sed ne ĉiuj komunumoj de la regiono membras kaj kunlaboras en la iniciato:

Administre, la regiono laŭ asocia difino konsistas el la germaniaj distriktoj Kleve kaj Wesel kaj la eksterdistrikta urbo Duisburg, kaj el granda parto de la nederlanda provinco Gelderlando, nome la urba regiono Arnhem-Nijmegen, la regiono sudokcidenta Gelderlando, la regiono okcidenta *Veluwe* kaj la regioneto *Achterhoek*, plus la nordorienton de la provinco Norda Brabanto kaj la ekstreman nordon de la nederlanda provinco Limburgo.

Kvankam ne ĉiuj, sed nur 20 germanaj kaj 31 nederlandaj komunumoj individue membras en la eŭropregiona asocio, per la membreco de la Kleve kaj Wesel kaj de la regiona ligo Rejnlando tamen ĉiuj germanaj komunumoj de la regiono havas almenaŭ ne-rektan membrecon. Aldone membras la komercaj ĉambroj *Industrie- und Handelskammer Duisburg-Wesel-Kleve* kaj *Kamer van Koophandel Centraal-Gelderland*.

eta|350px|la teritorio de la eŭropregiona asocio (ne ĉiuj bildigitaj komunumoj estas individuaj membroj)
La 20 germaniaj komunumoj kun rekta membreco en la eŭropregiona asocio estas :

La 26 nederlandaj komunumoj kun rekta membreco en la eŭropregiona asocio estas :

Kategorio:Regionoj en Eŭropo
Kategorio:Regiona politiko de la Eŭropa Unio
Károly Elek

**Károly ELEK** rumania hungara dancisto-komikulo, kantisto. Li naskiĝis en Carei la 6-an de aprilo 1935. 

## Kariero
Károly Elek estis inter 1961 kaj 2001 aktoro de la Ŝtata Hungara Operejo de Kluĵo.

## Fonto
*Erdélyi magyar ki kicsoda, 2010.

Kategorio:Rumanujaj hungaraj aktoroj
Kategorio:Rumanujaj hungaraj dancistoj
Kategorio:Rumanujaj hungaraj kantistoj
Károly Ferenc Szabó

**Károly Ferenc SZABÓ** [saBO] rumania hungara politikisto. Li naskiĝis en Deĵo la 29-an de aŭgusto 1943 kaj mortis en Carei la 25-an de januaro 2011. 
## Kariero
Károly Ferenc Szabó akiris diplomon de inĝeniero pri elektro en Kluĵo (1967), poste li laboris en Oradea kaj Carei. De 1990 li estis senatano de RMDSZ en rumana parlamento de Distrikto Satu Mare ĝis 2008.
## Fonto
*Erdélyi magyar ki kicsoda, 2010.
*Hungara vikipedio

Kategorio:Rumanujaj hungaraj politikistoj
János Miklós

**János MIKLÓS** [miklOŝ] rumania hungara pentristo. Li naskiĝis en Episcopia Bihorului la 11-an de majo 1949. 
## Kariero
János Miklós diplomitiĝis en 1975 pri desegno en Arta Altlernejo de Kluĵo; poste 2004 pri pentroarto en Arta Universitato de Oradea. Li estas ano de Barabás Miklós Céh.
## Solaj ekspozicioj
*1983 - 2010 Oradea, Beiuș, Salonta, Kluĵo, kaj en urboj de Hungarujo kaj Germanujo.

## Fonto
*Kepafalon.hu 

Kategorio:Rumanujaj hungaraj pentristoj kaj grafikistoj
Zoltán Silimon-Várday

**Zoltán SILIMON-VÁRDAY** [ŝilimon-vArdai] rumania hungara ĵurnalisto, redaktoro. Li naskiĝis en Carei la  kaj mortis en Carei la . 
## Kariero
Zoltán Silimon-Várday diplomitiĝis pri geografio-biologio en UBB de Kluĵo en 1975. Li instruis inter 1960 kaj 1990 en Ghenci, poste ĝis 1994 en Carei. Li estis redaktoro, poste de 1998 ĉefredaktoro de la semajna gazeto Nagykároly és Vidéke.

## Fontoj
*Romaniai magyar ki kicsoda, 1997.
*Hungara vikipedio

Kategorio:Rumanujaj hungaraj redaktoroj
Kategorio:Rumanujaj hungaraj ĵurnalistoj
Kategorio:Rumanujaj hungaraj instruistoj
(12699) 1990 DD2

**(12699) 1990 DD2** estas asteroido de la asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1990
Romantikula domo (Jena)

eta|La scenejo en la 2-a etaĝo.
La **Romantikula domo** (germane: *Romantikerhaus*) estas literatura muzeo en Jena, Germanio, Unterm Markt nr 12a.

## Priskribo 
La iama loĝdomo de la filozofo Johann Gottlieb Fichte, kiu venis en la 1794-a jaro al Jena, prezentas sin hodiaŭ kiel literaturan muzeon por la epoko de germana malfrua romantikismo. Konstruite en 1669, la konstruaĵo troviĝis iam ĉe la rando de la urbo, tamen ankoraŭ ene de la urbomuroj. Iam multo da memorigŝildoj pri famaj loĝintoj estis muntitaj ĉe la fasado.

## Kolektoj 
La ekspozicioj pri la fruromantika epoko en Jena montras la kulturan kaj spiritan fonon de la tiama ekagado de juna generacio da poetoj, literaturscienculoj, filozofoj kaj natursciencistoj. Dum la lastaj jardekoj de la 18-a jarcento Jena fariĝis spirita centro  Germanlando. La eturbo allogis la filozofojn Ernst Reinhold, Fichte, Friedrich Schelling, la teologojn Johann Jakob Griesbach kaj Heinrich Eberhard Gottlob Paulus, la poeton (kaj profesoron pri historio) Friedrich Schiller kaj la natursciencistojn Justus Christian Loder, Johann Georg Lenz, Christoph Wilhelm Hufeland, Johann Christian Stark la Maljuna kaj August Batsch. Tiaj personuloj estis la ĉefa kaŭzo por duobliĝo de la nombro de la studentoj al ĉ. 800 en la 1790-aj jaroj.

La tri muzeaj etaĝoj informas pri la jenaj temoj:
* Elradiado spirita-kultura de Jena (1-a)
* Fruromantika epoko (2-a): la hejmeco de romantikaj cirkloj bone transportatas en salono kun scenejo, kiu ankaŭ pretas por diversaj aranĝoj (laŭtlegadoj, filmprojekcioj ktp.).
* Konektoj reciprokaj (3-a): La du malsupraj etaĝoj teme unuiĝas en la tria, kie oni intencas fari ligojn inter la diversaj fakoj (natursperto, naturscienco, arto). Eksperimenta ateliero de la fizikisto Johann Wilhelm Ritter montras la natursciencan engaĝiĝon de la fruaj romantikuloj kaj ties iomete komplikajn pensmanierojn kiuj ampleksis naturesploron, kritikon de la socio kaj viziojn pri pli bona estonteco. Rekonstruita mineja galerio estu, laŭ la opinio de Novalis, ne nur vojo internen sed plifaciligu al la vizitantoj - percepteble per la sensoj - la komprenon de la verkaro de Novalis.

En la tria etaĝo estas ankaŭ spaco por nedaŭraj ekspozicioj.

## Eksteraj ligiloj 
* Hejmpaĝo doma
* Prie ĉe JenaKultur

Romantikerhaus
Jena
Jena
12686 Bezuglyj

'*12686 *Bezuglyj'''* estas asteroido de la asteroida zono, malkovrita la  de la ukraina astronomino Ljudmila Georgijevna Karaĉkina elde la Krimea astrofizika observatorio de Nauĉno (en tiama Sovetunio, nun en Rusio).

## Nomo 
Ĝia nomo honoras la ukrainan kirurgon *Miĥail Jurjeviĉ Bezuglij* (cirile : *Михаил Юрьевич Безуглый''), kiu enkondukis servojn de mamografio en Simferopolon kaj kirurgon per laparoskopio en Krimeon.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Ljudmila Georgijevna Karaĉkina
Kategorio:Astronomiaj objektoj malkovritaj en 1986
Usone okupita zono de postmilita Germanio

La **usone okupita zono** () aŭ **sudorienta zono** () de **Germanio post la Dua Mondmilito** estis unu el kvar okupitaj zonoj, en kiu Germanio okcidente de la Odro-Niso-limo post la senkondiĉa kapitulaco de Nazia Germanio en majo 1945 estis dividita fare de la Aliancanoj.

## Priskribo 
La usone okupita zono de postmilita Germanio en la momento de transpreno de la okupa potenco ampleksis interalie la liberan ŝtaton Bavario inkluzive de la turingia eksklavo Ostheim vor der Rhön, sed ekskluzive de la distrikto Lindau kaj la regiono Palatinato.

Krome al ĝi apartenis la prusia provinco "Hesio-Nasaŭo" (la eksaj regnoj landgraflando Hesio-Kaselo respektive elektoprinclando Hesio kaj duklando Nassau), ekskluzive de ties eksklavoj kaj de la distriktoj Supra kaj Malsupra Westerwald, Malsupra Lahn kaj Sankt Goarshausen. Krome aldoniĝis la teritorioj de la germania subŝtato Hesio-Darmstadt oriente de la rivero Rejno, do la tuta regiono "Ŝtarkenburgo" (pli-malpli la parto de la nuna federacia lando Hesio sude de la rivero Majno), la tuta regiono "Supra Hesio" (pli-malpli la orienta parto de la nuna federacia lando Hesio, de Giessenokcidente ĝis la rivero Fulda oriente), kaj la malgranda parto de "Rejnhesio" oriente de la rivero Rejno.

Plie al la usone okupita zono apartenis la teritorioj de la germaniaj subŝtatoj Virtembergo kaj Badeno norde de la Regna Aŭtovojo Karlsruhe-Ulm, la nuna germana aŭtovojo A8: temis pri la eksterdistriktaj urboj Stuttgart, Heilbronn kaj Ulm plus la distriktoj Aalen, Backnang, Böblingen, Crailsheim, Esslingen, Schwäbisch Gmünd, Göppingen, Schwäbisch Hall, Heidenheim, Heilbronn, Künzelsau, Leonberg, Ludwigsburg, Mergentheim, Nürtingen, Öhringen, Ulm, Vaihingen, Waiblingen en Virtembrgo, kaj la eksterdistriktaj urboj Karlsruhe, Heidelberg, Mannheim kaj Pforzheim plus la distriktoj Bruchsal, Buchen, Heidelberg, Karlsruhe, Mannheim, Mosbach, Pforzheim, Sinsheim und Tauberbischofsheim en Badeno.

Fine multe pli norde ol ĉiuj aliaj usonaj teritorioj de postmilita Germanio, sed strategie grave pro la granda marhaveno, la Libera Hansa Urbo Bremeno, konsistanta el la urboj Bremeno kaj Bremerhaven, kiel eksklavo de la usone okupita zono estis plene ĉirkaŭita per la brite okupita zono de postmilita Germanio.

Usone okupita krome estis la suda sektoro de Berlino, nome la urbodistriktoj Zehlendorf, Steglitz, Schöneberg, Kreuzberg, Tempelhof kaj Neukölln.

La okupa statuto por la en 1949 fondita Federacia Respubliko Germanio pluvalidis ĝis la 5-a de majo 1955. Sed post tio ankoraŭ ekzistis "specialaj aliancanaj rajtoj", por eventualaj politike katastrofaj kazoj (pri tiuj specialaj rajtoj la Aliancanoj rezignis post adapto de la konstitucio de Federacia Respubliko Germanio la 28-an de junio 1968), kaj por "Germanio kiel tuto" la okupa statuso nur finiĝis per la reunuiĝo de Germanio la 3-an de oktobro 1990.

Kategorio:Historio de Germanio

Kategorio:Historiaj germanaj teritorioj